open-index/open-wikipedia-markdown huggingface dataset:
Jomo Cosmos

**Jomo Cosmos Football Club** (eller **JCFC**) er en sørafrikansk fotballklubb fra Johannesburg, som ble grunnlagt i 1983. Klubben spiller i den nest øverste divisjonen National First Division (NFD), og deres hjemmekamper spilles på Huntersfield Stadium i Katlehong med plass til 45&nbsp;000 tilskuere.

Klubben eies av den sørafrikanske fotball-legenden Jomo "Black Prince" Sono, som kjøpte klubben **Highlands Park** i 1982 etter at han hadde avsluttet sin aktive fotballkarriere i USA. Klubben ble oppkalt etter ham selv og hans tidligere NASL klubb, New York Cosmos, noe klubbens tidligere emblem også visuelt reflekterer.

## Medaljer
*Coca-Cola Cup vinnere: 2002 og 2005
*SAA Supa 8 vinnere: 2003
*Bob Save Super Bowl vinnere: 1990
*NSL Mestre: 1987

## Tidligere spillere
* Toni Nhleko, tidligere Viking og Brann spiller.
* Bruce Grobbelaar,keeper for Liverpool FC
* Christopher Katongo, spiller for danske Brøndby IF.
* Mamadou Diallo

## Eksterne lenker
*
Edda kino (Oslo)

:*For kinoen med samme navn i Haugesund, se [[Edda kino]]

*'Edda kino*' var en kino på [[Kalbakken]] i [[Oslo]]. Den ble åpnet [[26. desember]] i [[1966]] og hadde 441 sitteplasser. Den første forestillingen som ble vist var den amerikanske filmen *Russerne kommer, russerne kommer*.

Kinoen var eid av [[Oslo Kino]] og var deres andre kino utenfor Oslo sentrum. Edda kino ble nedlagt i [[1997]]. Siste forestilling var en oppsetning av *Lady & Landstrykeren* og forestillingen hadde syv betalende gjester.

==Referanser==
<references />

==Litteratur==
* Solbakken, Tove: [https://web.archive.org/web/20160306235627/http://www.oslomuseum.no/images/stories/PDFer/Byminner/Byminner%20nr%201%20-%202011%20-%20web.pdf *Oslos forsvunne kinematografer.''] I Byminner nr.1-2011, s.2-23
Moroka Swallows

**Moroka Swallows** er en sørafrikansk fotballklubb fra Johannesburg som spiller i den øverste divisjonen Premier Soccer League. Klubben ble grunnlagt på 1940-tallet av Ishmael Lesolang, Strike Makgatha and Johnny Kubheka. Kallenavn på klubben er *The Birds*, *The Beautiful Birds*, *The Dube Birds*. Brazilieneren Julio Cesar Leal er trener for klubben og de spiller sine hjemme kamper på Germiston Stadion som har en kapasitet på 18&nbsp;000 tilskuere. 

## Historie
Det første navnet på klubben var «Congregated Rovers», oppkalt etter firmaet de fleste spillerne jobbe for, og skiftet senere navn til «Moroka Rovers». 10. oktober 1947 endret trioen navnet til **Moroka Swallows**, og baserte seg etter dette i bydelen Masakeng. 1950 og 60-tallet var klubbens suksess periode, og i 1965 toppet det seg med seriegull i den sørafrikanske ligaen. i 1971 ble de det første sørafrikanske laget som registrerte seg som et selskap og de første laget som fikk sponsorer. I tiåret mellom  1982 and 1992 var det en ny god periode for laget, da de klarte å vinne fire sølvmedaljer. I 2007 feiret klubben 60-årsjubileum. 

## Meritter
*SA Soccer League champions: 1965
*Mainstay Cup winners: 1983
*Bob Save Super Bowl winners: 1989, 1981
*Absa Cup winners: 2004
*BP Top Eight Cup winners: 1975, 1979
*Sales House Cup winners: 1978

## Klubbrekorder
*Flest kamper: Andries Mpondo 395
*Flest mål: Thomas Hlongwane 73
*Flest kamper i løpet av en ssesong: Andries Mpondo 49 (1986)
*Flest mål i løpet av en ssesong: Thomas Hlongwane 27 (1985)
*Største seier: 8-0 mot African Wanderers (29/9/91, NSL)
*Største tap: 2-6 mot Hellenic (7/3/85, Sales House Cup); Rangers (3/7/87, NSL)

## Kjente spillere
* Mame Niang (spilt for norske Viking)

## Eksterne lenker
*
Organ and Chamber Music

***Organ and Chamber Music*** er et musikkalbum av Liv-Benedicte Bjørneboe, utgitt på Euridice plateselskap i . Albumet ble produsert av Bjørn Andor Drage

## Sporliste
#«Cortége» 5:15 	
#«Suite, Preludium» 3:23 	
#«Suite, Cantilène» 3:34 	
#«Suite, Toccata» 2:09 	
#«Intermezzo» 3:11 	
#«Canzone» 4:01 	
#«Barcarole» 3:15 	
#«Allegro for cello og orgel» 2:57 	
#«Julemusikk for trompet og orgel» 3:01 
#«Offertorium» 2:56 	
#«Påskemusikk for trompet og orgel» 2:41 	
#«Så høyt har Gud elsket verden» 2:18 
#«Barndommens dans» 2:14 
#«Håpets dans» 4:32 
#«Poème» 2:41 	
#«Postludium» 2:37 
#«Interlude Pange Lingua» 3:40 
#«Veni, Sponsa Christi» 3:00 	
#«Interlude Ave Regina Caelorum» 3:29

## Referanser


## Eksterne lenker
*
Kobbholmfjorden

**Kobbholmfjorden** (nordsamisk: *Vuorkelvuotna*) er en fjordarm av Varangerfjorden i Sør-Varanger kommune i Finnmark. Bortsett fra Varangerfjorden er dette den østligste fjorden i Norge. Fjorden strekker seg i underkant av 5 kilometer sørvestover til Stasjonsberget som ligger i enden av fjorden.

Fjorden har innløp mellom Heikeneset i vest og Skjergardsneset ved Grense Jakobselv i øst. Øst for innløpet til fjorden ligger Oscar IIs kapell. Den ytre delen av fjorden er relativ grunn med største dybde på rundt 70 m og her ligger flere holmer, som Ytre, Midtre og Indre Kobbholmen og Flatskjeret. Den indre delen av fjorden er helt åpen og opptil 157 m dyp.

Kobbholmfjorden var blant de første fjordene i Norge som opplevde invasjonen av kongekrabbe, som har fortrengt den opprinnelige fauna.

## Referanser
Allegro for cello og orgel

**Allegro for cello og orgel** er en komposisjon av Liv-Benedicte Bjørneboe fra musikkalbumet *[[Organ and Chamber Music]]* utgitt på Euridice  (Eucd 031) i 2005. Cellisten Margrete Willassen Hegelund spiller sammen med komponisten.

Komposisjonen ble brukt som lydspor i filmen *[[deUSYNLIGE]]* regissert av Erik Poppe (2008). Aage Kvalbein og Iver Kleive spiller.
Toni Redpath

**Toni Redpath** (født 8. oktober 1972 i Queensland, Australia) er mester i selskapsdans i USA utallige ganger med dansepartneren Michael Mead. Redpath er også dommer i utallige selskapsdanskonkurranser i hele verden. Redpath er nå gjestedommer og koreograf for So You Think You Can Dance. Hun var med i filmen *Dance with Me* fra 1998.

## Priser
*1998 – "National Proffesional Rising Star"-prisen
*2000 – USA-mester
*2000 – Kanadisk åpen amerikansk ballroom, mester
*2001 – National Showdance Championships, 2.-plass
*2001 – Kanadisk åpen amerikansk ballroom, mester
*2001 – USA-mester
*2002 – USA-mester
*2005 – World DanceSport Classic Showdance Championships-finalist
VM i friidrett 1997 – Maraton kvinner

Dette er de offisielle resultatene for øvelsen **Maraton kvinner** ved **[[VM i friidrett 1997]]** som ble avholdt i Athen, Hellas lørdag den 9. august.  

Norge var representert av Grete Kirkeberg som kom på 16.-plass og Anita Håkenstad som ikke fullførte distansen.

## Resultater

## Kilder
*Resultater 1
*Resultater 2
Undersøkelseslandskap

Begrepet **undersøkelseslandskap** stammer fra den danske matematikkdidaktikeren Ole Skovsmose. Det settes opp som en motsetning til en oppgavediskurs.

I et undersøkelseslandskap vil en elev lete etter sine egne problemstillinger, lage sine egne løsningsmetoder og finne sine egne løsninger, mens han i en oppgavediskurs vil være overbevist om at læreren har en bestemt løsningsmetode og et bestemt svar i tankene, og vil være mest opptatt av å finne fram til det læreren tenker på.
Vertebrae

***Vertebrae*** (utgitt 2008) er det tiende studioalbumet til det norske progressive black metal bandet Enslaved. Det ble mottatt som «Album of the Month» i Terrorizer Magazine. Albumet ble mikset av Joe Barresi og mastered av George Marino i «Sterling Sound».

## Sporliste
# «Clouds» (6:09)
# «To the Coast» (6:27)
# «Ground» (6:38)
# «Vertebrae» (5:01)
# «New Dawn» (5:23)
# «Relection» (7:45)
# «Center» (7:33)
# «The Watcher» (4:11)

## Artister
*Ivar Bjørnson &ndash; gitar
*Grutle Kjellson &ndash; bass og vokal
*Arve Isdal &ndash; gitar
*Cato Bekkevold &ndash; trommer
*Herbrand Larsen &ndash; keyboard, vokal

## Kilder
*Vertebrae hos Encyclopaedia Metallum

## Eksterne lenker
*
André Isoir

**André Isoir** (født 20. juli 1935 i Saint-Dizier, død 20. juli 2016) var en fransk klassisk musiker, organist og komponist.

## Liv og virke
### Bakgrunn
Amdré Isoir studerte på École César-Franck (César Franck-skolen) med Édouard Souberbielle (orgel) og Germaine Mounier (piano). Ved Conservatoire de Paris studerte han under Rolande Falcinelli og tok førstepris i både orgel og improvisasjon i 1960.

### Organist
Han vant flere internasjonale orgelkonkurranser, bl.a. St Albans International Organ Festival i 1965, og tre år senere i Haarlem i Nederland vant han Prix du Challenge, den første franske organist som har oppnådd dette i historien. I 1974 fikk Isoir prisen fra  Amis de l'Orgue (Orglets venner) for sine Variations sur un psaume Huguenot (Variasjoner over en Hugenott-salme).

Isoir har spilt inn mange CD-er og LP-er, særlig på plateselskapet Calliope. I 2006 utga han sin 36. innspilling. Isoir har fått tallrike priser for sine innspillinger. Han har spilt inn mer enn 20 CD-er med orgelmusikk av Johann Sebastian Bach. Isoirs innspillinger av César Francks musikk for orgel i katedralen i Luçon er blitt lovprist. Han har heller ikke glemt musikk av ukjente, men gode komponister. Isoir har også spilt inn komplette verker av Nicolas de Grigny.

Isoir var ansatt som organist i kirken Saint-Médard de Paris fra 1952 til 1967, og deretter ved kirken Saint-Séverin. I 1973 ble han organist ved den eldste kirken i Paris, Saint-Germain-des-Prés.

### Studenter
Isoir hadde mange orgelstudenter, blant dem noen norske - som Liv-Benedicte Bjørneboe og Oddbjørn Sæbø. Blant studenter fra andre land kan nevnes Jörg Abbing, Michel Bouvard, Jean Boyer, Monika Dabrowska-Beuzelin, Frédéric Denis, Frédéric Désenclos, François Espinasse, Pierre Farago, Yves Fossaert, Dominique Fournier, Jean-Louis Gil, Juliette Grellety-Bosviel, Emmanuelle Haïm, Makiko Hayashima, Léonid Karev, Joachim Kunze, Sven-Ingvart Mikkelsen, George Ritchie, Henri de Rohan, Pascale Rouet, Carolyn Shuster-Fournier, Christophe Simon, Liuwe Tamminga, Timothy Tikker, Jean-Michel Verneiges, Francis Vidil og Haru Yamagami.

## Referanser


## Litteratur
* Carolyn Shuster-Fournier: « André Isoir, an eclectic French organiste », The Diapason,‎ 2009

## Eksterne lenker
* 
*
Larry Hughes

**Larry Darnell Hughes** er en amerikansk basketballspiller for det amerikanske laget New York Knicks i NBA-ligaen. Hughes har spilt i NBA siden 1998, da han ble trukket opp av Philadelphia 76ers. Senere har Hughes spilt for NBA-lagene Cleveland Cavaliers og Chicago Bulls.

## College-karriere
Larry Hughes spilte totalt 32 kamper for Saint Louis University det ene året han gikk der i 1997 &ndash; 1998. Hughes er den spilleren som har scoret mest poeng i en sesong med sine 670 poeng. Han scoret i gjennomsnitt 20,7 poeng per kamp.

## NBA-karriere
### Philadelphia 76ers
I 1998 ble Larry Hughes plukket opp av NBA-klubben Philadelphia 76ers i første opptaksrunde. Hughes ble i klubben i 2 sesonger og spilte totalt 100 kamper for laget der han i gjennomsnitt scoret 9,6 poeng per kamp, tok i gjennomsnitt 3,5 returer per kamp og ga i gjennomsnitt 1,5 målgivende pasninger per kamp. Hughes spilte i gjennomsnitt 20,1 minutter per kamp for klubben.

### Golden State Warriors
Ca midt i 1999 &ndash; 2000-sesongen ble Larry Hughes byttet til Golden State Warriors. Der spilte han ut sesongen og fortsatte å spille for klubben frem til 2003. 

Huges spilte totalt 155 kamper for klubben. Han scoret i gjennomsnitt 17,2 poeng per kamp, tok i gjennomsnitt 4,9 returer per kamp og ga i gjennomsnitt 4,3 målgivende pasninger per kamp. I disse kampene spilte Hughes i gjennomsnitt 35,3 minutter per kamp.

### Washington Wizards
I 2003 kom Larry Hughes til sin 3. NBA-klubb, Washington Wizards. Der spilte han i 2 sesonger.

Hughes spilte 122 kamper for klubben der han i gjennomsnitt scoret 20,4 poeng per kamp, tok i gjennomsnitt 5,8 returer per kamp, ga i gjennomsnitt 3,6 målgivende pasninger per kamp. I disse kampene spilte han i gjennomsnitt 36,3 minutter per kamp. I 2004 &ndash; 2005-sesongen stjal Hughes ballen gjennomsnittlig 2,9 ganger fra motstanderen per kamp.

### Cleveland Cavaliers
2. august 2005 fikk Larry Hughes en kontrakt av Cleveland Cavaliers etter å ha blitt sparket fra den tidligere klubben Washington Wizards.

I 2006 &ndash; 2007-sesongen spilte Hughes 70 kamper for klubben der han startet 68 av dem. Han scoret i gjennomsnitt 14,9 poeng per kamp, tok i gjennomsnitt 3,8 returer per kamp, ga i gjennomsnitt 3,7 målgivende pasninger per kamp og stjal i gjennomsnitt ballen 1,3 ganger fra motstanderen per kamp denne sesongen. Hughes spilte også i gjennomsnitt 37,1 minutter per kamp, totalt spilte han 2596 minutter på banen denne sesongen.

### Chicago Bulls
Larry Hughes ble byttet til Chicago Bulls sammen med Drew Gooden, Shannon Brown og Cedric Simmons mot Ben Wallace, Joe Smith og rettighetene til å trekke en Chicago Bulls spiller da opptaksrundene kom. Denne bytten skjedde 21. februar 2008.

## New York Knicks
I 2009 kom Larry Hughes til New York Knicks.

## Kilder
Hughes biografi hos NBA

### Referanser


## Eksterne lenker
*
Oppgavediskurs

Begrepet **oppgavediskurs** stammer fra matematikkdidaktikeren Stieg Mellin-Olsen. Det settes opp som en motsetning til et undersøkelseslandskap.

«Oppgavediskurs» er betegnelsen Mellin-Olsen bruker på den vanligste diskurs som forekommer i matematikklasserom. Den består i at det er læreren som gir elevene oppgaver, læreren har en forhåndsdefinert mening om hvordan oppgavene skal løses og dessuten har oppgavene et klart fasitsvar. Elevene er ikke opptatt av oppgavene i seg selv, men i å finne den løsningsmetoden og det svaret som læreren var ute etter.
Europavei 68

**Europavei 68** går mellom Szeged i Ungarn og Brașov i Romania. Veiens lengde er rundt 510 km.

Trasé fastlagt av UNECE: Szeged – Arad – Ilia – Deva – Sebes – Sibiu – Vestem – Făgăras – Brasov.

## Knutepunkter
}

|}

## Historie
Før 1992 i det tidligere europaveisystemet, gikk E68 i Norge, Bergen-Oslo over Nesttun-Norheimsund-Granvin-Voss-Gudvangen-(ferge)-Lærdal-Hønefoss-Oslo. Idag er det E16, med en del nyere veistrekninger.

## Eksterne lenker
Issos

**Issos**  (gresk: Ἱσσός eller Ἱσσοί) var i antikken en bosetning i det nåværende Tyrkia ved den lille elven Pinarus, ikke langt fra İskenderun.

Her ble slaget ved Issos utkjempet i 333 f.Kr. mellom Aleksander den store og Dareios III.

Senere ble det i 194 utkjempet et slag, også kalt *det andre slaget ved Issos* mellom keiser Septimius Severus og hans utfordrer Pescennius Niger. 

I 622 stod det ytterligere et slag her, kalt *det tredje slaget ved Issos* mellom Østromerriket og det persiske Sasanide-dynastiet.

## Litteratur
* Hansgerd Hellenkemper: *Das wiedergefundene Issos*. i: Jakob Ozols, Volker Thewalt (Hrsg.): *Aus dem Osten des Alexanderreiches. Völker und Kulturen zwischen Orient und Okzident. Iran, Afghanistan, Pakistan, Indien. Festschrift zum 65. Geburtstag von Klaus Fischer.* Köln 1984. S. 43–50. ISBN 3-7701-1571-6.
Europavei 575

**Europavei 575** går mellom Bratislava i Slovakia og Győr i Ungarn.

Trasé fastlagt av UNECE: Bratislava – Dunajská Streda – Medvedov – Vámószabadi – Győr.

## Knutepunkter
}

|}

## Referanser
Negativ tilbakekobling

**Negativ tilbakekobling** fungerer som en reguleringsmekanisme for flere prosesser i levende organismer, og sørger for at essensielle verdier holdes stabile. Ved negativ tilbakekobling kan en høy konsentrasjon av hormon A som fører til en høyere konsentrasjon av hormon B, men en høy konsentrasjon av hormon B vil føre til en lav konsentrasjon av hormon A. På denne måten kan kroppen holde konsentrasjonen av hormoner stabile. Et eksempel er måten tyroksin reguleres på:

Hormonet tyroksin blir produsert i skjoldkjertelen og stimulerer blant annet stoffskiftet i kroppen. Negativ tilbakekobling er viktig ved regulering av dette hormonet. Utskillelsen av tyroksin øker av tyreoideastimulerende hormon (TSH; også kalt thyreotropin). TSH-utskillelsen stimuleres av TRH (av engelsk thyreotropin stimulating hormone). Dersom det er mye TRH i blodet vil mengden TSH øke, og dermed vil mengden tyroksin øke. Dersom skjoldkjertelen slipper ut mye tyroksin i blodet, påvirker dette igjen hypothalamus til å skille ut mindre TRH. På denne måten blir ikke skjoldkjertelen lenger stimulert til å skille ut så mye tyroksin. Mye tyroksin i blodet påvirker også hypofysen til å slutte å skille ut TSH. Utskilling av tyroksin blir regulert ved negativ tilbakekobling flere steder i kjedeprosessen.

Hjernen (hypothalamus) → H → Hypofysen → A → Skjoldkjertelen → tyroksin
Ringen kino

:*For kinoen med samme navn på Carl Berners plass, se [[Ringen kino (Carl Berners plass)]]*

**Ringen kino** er en kino i Ringnes Park på Grünerløkka i Oslo. Den åpnet 21. november 2008 og driftes av Nordisk Film Kino.

I kinoanlegget er det også en kafé som serverer alkoholholdige drikker, mineralvann og varme drikker, samt enkle matretter.

Navnet er et resultat av en navnekonkurranse arrangert i forkant av åpningen til kinoen, og kommer fra Ringen kino på Carl Berners plass som ble lagt ned i 1988.

## Saler
Kinoen har seks saler med til sammen 641 sitteplasser. Etter modell fra København har kinoen, som eneste kino i Oslo, mulighet for å sitte i toseters sofaer på bakerste rad i alle salene, med et par andre rader i noen av salene.

Setekapasiteten ved kinoen fordeler seg slik (per 2023):
* Sal 1 (Supreme): 223&nbsp;seter
* Sal 2 (4DX): 140&nbsp;seter
* Sal 3 (Comfort): 73&nbsp;seter
* Sal 4: 63&nbsp;seter
* Sal 5: 63&nbsp;seter
* Sal 6: 79&nbsp;seter

### Sal 1 (Supreme)
Sal 1 er kinoens største sal. Den hadde 409 seter frem til den ble pusset opp i 2017. Etter oppussingen har salen 223&nbsp;seter. SUPREME er det nye varemerket for Nordisk Film Kino innen Premium Large Format-sjangeren. Konseptet går ut på et større lerret, nye stoltyper og Dolby Atmos-lydanlegg.

### Sal 2 (4DX)
I 2017 ble Sal&nbsp;2 Norges første 4DX-sal. Opprinnelig var dette en av kinoens største saler, med hele 242 seter, men under oppussingen til 4DX i 2017 ble antallet seter redusert til 140. Oppussingsarbeidet startet den 23. januar 2017, og planen var at salen skulle være ferdig til norgespremieren på filmen ** i mars 2017.

Nordisk Film tilbyr (per 2023) også 4DX hos Kilden Kino og Lagunen kino i Bergen.

### Sal 3 (Comfort)
Sal 3 har 73&nbsp;seter, og er en mindre «luksussal» med bevegelige skinnseter med høy seterygg og bord. Det er den eneste salen ved Ringen kino som har skjenkebevilling utenom spesielle arrangementer.  

### Teknologi
Ringen kino var den første nybygde kinoen med digitale framvisere i alle saler i Norge og Norden. Digitale framvisere gjør det billigere å distribuere filmer til kinosalene; filmene distribueres til de seks projektorene i kinoen via en sentral tjener. Projektorene er av typen Sony 4K.

Alle salene er designet i tråd med THX-spesifikasjonene. Fire av salene har mulighet for visning av 3D-film ved bruk av RealD.  

### VR-rom
I en begrenset periode tilbød kinoen Virtual Reality-anlegg, der kinogjengerne kunne oppleve kortfilmer eller spill.

## Bildegalleri

Fil:VR Ringen.png|Bilde av utseendet til VR hos Nordisk Film Kino
Fil:Ringen Supreme 1.jpg|Oversikt over salen fra scenen i Supreme på Ringen kino
Fil:Ringen Supreme 2.jpg|Oversikt over salen fra bakerste rad i Supreme på Ringen kino


## Referanser


## Eksterne lenker
* Ringen kino hos Oslo Kino
Auxin

**Auxin** er et plantevekststoff som blant annet kan stimulere lengdeveksten i stengler. Auxin blir produsert i skuddspisser og deretter transportert ned i stengelen. I stengelen blir cellene stimulert til å strekke seg og gjøre stengelen lengre. Vekststoffet virker på den måten at cellulosefibrene i celleveggene glir litt fra hverandre. Slik kan fibrene lettere skyves forbi hverandre, og safttrykket gjør at cellen strekker seg.

Auxin er positivt for lengdeveksten, og er viktig for utvikling av frukter. Sammen med andre vekstregulerende stoffer som cytokinin, styrer auxin differensieringen av rot og skudd. Ved å sprøyte tomatplanter kan en få frem frukter uten frø, såkalte partenokarpe frukter. Auxin kan anvendes til å bekjempe ugress i kornåkrer og plener, ettersom dette stoffet i store mengder forstyrrer veksten av tofrøbladete planter, slik at de dør. Korn er enfrøbladet.

Auxin ble oppdaget i 1920-årene, basert på grunnlaget som ble lagt av Charles Darwin og sønnen Francis på slutten av 1800-tallet da de studerte det som er blitt kalt fototropisme. De utførte forsøk med koleoptiler, det aller første som spirer fram fra et gresstrå. Ved å belyse dem fra én side oppdaget de at noe i spissen av dem fikk de til å bøyde seg mot lyset.

## Referanser
Mia Michaels

**Mia Michaels** (født 1966) er en amerikansk koreograf som har koreografert for *[[So You Think You Can Dance]]* på Fox. Hun har jobbet med artister som Celine Dion, Madonna, Tom Cruise, Ricky Martin, Gloria Estefan og Prince.

I 2005 koreograferte hun Cirque du Soleils verdensturné «Delirium», i tillegg til Celine Dions Las Vegas-forestilling «A New Day…», som senere ble nominert til en Emmy-pris. I 2007 vant hun sin første Emmy-pris for fremragende koreografi for hennes nummer «The Park Bench» til «Calling You» av Celine Dion for den andre sesongen av So You Think You Can Dance, og i 2010 vant hun tre Emmy-priser for koreografier for den femte sesongen av samme program.

Hun var fast dommer i den sjuende sesongen av *So You Think You Can Dance* sammen med Nigel Lythgoe og Adam Shankman, på grunn av at Mary Murphy var fraværende dommer. Utenom *So You Think You Can Dance* har hun koreografert en sekvens for TV-serien *[[House M.D.]]*

## Liste over priser
* 1992: Silver Leo Awards, verdenskongressen i jazzdans
* 2007: Emmy-prisen for fremragende koreografi: So You Think You Can Dance, «Calling You» av Celine Dion, fremført av Heidi Groskreutz og Travis Wall
* 2010: Emmy-prisen for fremragende koreografi: So You Think You Can Dance, «One» fra A Chorus Line, fremført av de topp 8 danserne og noen dommere, «Gravity» av Sara Bareilles, fremført av Kayla Radomski og Kupono Aweau og «Koop Island Blues» av Koop med Ane Brun, fremført av Randi Evans og Evan Kasprzak
## Liste over nominasjoner
* 2002: American Choreography Award for fremragende prestasjon i reklamer: «Buying» av Coldwell Banker
* 2003: American Choreography Award for fremragende prestasjon på TV: «A New Day...» (Las Vegas-forestilling av Celine Dion)
* 2003: Emmy-prisen for fremragende koreografi: «A New Day...» (Las Vegas-forestilling av Celine Dion)
* 2009: Emmy-prisen for fremragende koreografi: So You Think You Can Dance, «Mercy» av Duffy, fremført av Katee Shean og Stephen «tWitch» Boss

## Referanser


## Eksterne lenker
* 
* 
*
Lady Moscow

**Lady Moscow** er en sekstett som spiller en blanding av country, rock, balkan og jazz.

Det Oslo-baserte bandets instrumentsammensetning består i hovedsak av vokal, akustisk gitar, fiolin, trekkspill, klokkespill, kontrabass, banjo og trommer. Tekstene er på engelsk og omhandler blant annet depresjon, komplekse personligheter og situasjoner.

## Biografi
Lady Moscow ble dannet i januar 2007, og bandets første konsert ble gjennomført i juni samme år. Siden har det spilt flere hundre konserter, deriblant på Radio Nova under STUDiO, Samfundet i Trondheim, Rockefeller og Parkteatret i Oslo. Bandet har også vært på flere turneer i Tyskland.

Høsten 2008 ga bandet ut albumet *Barrel Dance*, og i 2010 kom oppfølgeralbumet *Things to do in Lehre*. Nesten fire år senere ga bandet ut albumet *A story about true love and weather*.

## Bandmedlemmer
* Bjørn Galdal – vokal og gitar
* Ragnhild Sarsten – kontrabass og kor
* Line Grenheim – fiolin
* Roger Antonsen – trekkspill og harmonium
* Oddbjørn Austevik - banjo

## Diskografi
* "Sunday Songs" 2017
* *A story about true love and weather* - 2014
* *You* (single) - 2012
* *[[Things to do in Lehre]]* (album) - 2010
* *Lady Moscow* (kassett) - 2009
* *[[Barrel Dance]]* (album) - 2008

## Referanser




## Eksterne lenker
* Aftenbladet.no om debutalbumet Barrel Dance
*
Some Kind of Monster (sang)

**Some Kind of Monster** er den fjerde og siste singelen fra Metallicas åttende studioalbum St. Anger. Sangen er også en av de første som ble laget for albumet.

Navnet «Some Kind of Monster» kommer fra frontman James Hetfield beskrivelse av teksten i sangen til produsent Bob Rock som en Frankenstein-skapning eller en form for monster. Senere ble «Some Kind of Monster» også tittelen på deres dokumentar fra 2004 om hvordan albumet *St. Anger* ble laget. Bandet følte det var en passende tittel siden bandet hadde hatt mange problemer på den tiden. Hetfield har også senere beskrevet det å være med i Metallica som en «monstreøs tilværelse».

## Musikkvideo
Videoen til Some Kind of Monster består hovedsakelig av klipp fra dokumentaren deres fra 2004 med samme navn, og klipp fra forskjellige konserter. Snuttene fra dokumentaren er for det meste av at bandet spiller og øver på sangen.
Man kan også se klipp fra begynnelsen av bandets karriere da Dave Mustaine og avdøde Cliff Burton fortsatt var medlemmer av bandet.

## Utgivelser
Bortsett fra å være en CD-single ble «Some kind of Monster» også utgitt som en EP hvor seks live-fremførelser av blant annet sangene «Hit The Lights», «Damage Inc.» og «The Four Horsemen» var inkludert. Den inkluderte også en redigert versjon av «Some Kind of Monster», da uten blant annet skarptrommelyden som albumet har blitt kritisert for å ha for mye av. I enkelte land inneholdt også EP-en en T-skjorte med coveret av singelen på fremsiden.

## Listeplasseringer
«Some Kind of Monster» var singelen som gjorde det svakest fra *St. Anger* og den kom ikke inn på hitlister i Europa andre steder enn i Finland. Der ble singelen liggende i tre uker, hvor topposisjonen var femteplass der den lå i uke 38 i 2004.

Singelen gjorde det også svakest i USA hvor den bare klarte en 19.-plass på Billboard Hot Mainstream Rock Charts.

## Referanser


## Eksterne lenker
*
Fort St. Angelo

**Fort St. Angelo** er en stor festning i Birgu på Malta.

De eldste restene kan være fra de tidligste romerske tider. Men fra tidlig i middelalderen var det en befestning her, da restene av et tårn kan dateres tilbake til 1000-tallet da Malta var under arabisk kontroll.

Fra 1300-tallet var Malta under aragonsk styre og festningen ble kalt *Castello a Mare* («Slottet ved havet») og huset den mektige Nava-familien som var øyas føydalherrer.

Da Malteserordenen kom til øya i 1530, valgte de å slå seg ned i Birgu og festningen ble sete til ordenens stormester. Ridderne gjorde festningen til deres viktigste fortifikasjon på øya og forsterket og bygget den om. 

Festningen sto imot den osmanske beleringen under Den store beleiringen av Malta i 1565, men i kjølvannet av denne bygde Malteserordenen den nye hovedstaden Valletta på Mount Sciberras på den andre siden av bukta og ordenens administrative senter ble flyttet dit.

Også under britisk styre hadde festningen en militær funksjon, og ble referert til som et skip, fra 1912 som HMS* Egremont* og fra 1933 som HMS *St Angelo*.

I dag benyttes festningen dels av Malteserordenen og dels som museum. Størstedelen av festningen er åpent for publikum, bare deler av de øverste delene er stengt for offentligheten.
Europavei 79

**Europavei 79** går mellom Miskolc i Ungarn og Thessaloniki i Hellas. Veiens lengde er rundt 1160 km.

Trasé fastlagt av UNECE: Miskolc – Debrecen – Berettyóújfalu – Oradea – Beius – Deva – Petrosani – Tirgu Jiu – Craiova – Calafat – Vidin – Vraca – Botevgrad – Sofia – Blogojevgrad – Serai – Thessaloniki.

## Knutepunkter
}

|}

## Eksterne lenker
Undheim

**Undheim** er et tettsted i Time kommune i Rogaland. Tettstedet har  innbyggere per 1. januar , og ligger omtrent tolv kilometer sørøst for kommunesenteret Bryne. Ved Undheim ligger Knudaheio, sommerhuset til forfatteren Arne Garborg.

## Næringsliv
Nærings-virksomhet i området er dominert av landbruk (sau, kyr og fjærfe). Stedets meieri er nedlagt, og brukes nå til samfunnshus.

I området finnes vann både egnet for bading og fiskevann. Fiskekort selges på stedets nærbutikk.

## Kultur
### Time bygdemuseum
Museet ligger på Undheim og består av innsamlet materiale gjennom mange år i kommunen. Museet som ligger i Undheim samfunnshus er delt inn i flere rom som har gjenstander og redskaper som har tilknytning til hvert rom; stue, soverom, kammers og vaskerom. Det finnes også en jordbruksutstilling som inneholder over  gjenstander med hovedvekt på bondesamfunnet på 1800- og 1900-tallet.

Undheim ShowTeater holder også til i samfunnshuset.

## Referanser
Europavei 571

**Europavei 571** går mellom Bratislava og Košice i Slovakia. Hele strekningen følger europavei 58.

Trasé fastlagt av UNECE: Bratislava – Zvolen – Košice.

## Knutepunkter
}

|}

## Referanser
Jacques Copeau

**Jacques Copeau** (født 4. februar 1879 i Paris, død 20. oktober 1949 i Beaune) var en fransk teaterdirektør, produsent, skuespiller, oversetter og dramatiker. 

Han studerte ved Lycée Condorcet og senere filosofi ved Universitetet i Paris.

Før han grunnla Théâtre du Vieux-Colombier i 1913 i Paris, skrev han teaterkritikk for blant annet *L'Ermitage* og *La Grande Revue*, arbeidet ved Georges Petit-galleriet, hvor han organiserte utstillinger av andre kunstneres verker, og bidro til å grunnlegge Nouvelle Revue Française i 1909, sammen med forfattervenner som André Gide og Jean Schlumberger. Senere kom han til å opprette en teaterskole i forbindelse med teatret sitt og kom slik til å påvirke teatrets utvikling gjennom skuespillernes utdannelse. Teatret i Frankrike gjennom 1900-tallet ble formet av Copeaus teatersyn. Det er ikke overraskende at Albert Camus, som også var et teatermenneske, uten overdrivelse kunne erklære: «I det franske teatrets historie er det to perioder: før Copeau og etter Copeau».

Under første verdenskrig kunne han ikke holde sine forestillinger i Paris lenger, og han reiste til New York der han satte opp om lag 40 teaterstykker ved Garrick Theater. I 1920 returnerte han til Frankrike og begynte å arbeide igjen ved Vieux-Colombier-teatret og ble venner med dikteren og dramatikeren Jules Romains.

## Referanser


## Eksterne lenker
* 
* 
*
Worms Armageddon

***Worms Armageddon*** er et turbasert strategispill laget av Team 17, og er en del av Worms-serien. Spilleren kontrollerer et lag på opp til åtte marker som kjemper mot et eller flere konkurrerende lag.

## Handling
Spillet er tur-basert, hvor hvert lag beveger seg i rekkefølge, som bestemmes tilfeldig - over et to-dimensjonalt terreng. Ett lag kan bare flytte en av ormene sine av gangen, som kan gå og hoppe, svinge med tau, bruke fallskjerm, teleportering, eller andre muligheter. Målet med en tradisjonell kamp er å beseire alle motstanderne ved å drepe ormene deres, selv om enkelte oppdrag i kampanjen har andre formål. Hver orm begynner runden med en bestemt mengde helse, som er forhåndsdefinert.

Når en orm blir truffet av et våpen, kommer ormen til å miste helse avhengig av våpenets kraft og hvordan våpenet treffer. En orm kan drepes enten ved å eksplodere når deres helse er redusert til null, eller ved å bli slått i vannet og drukner. Spillet inneholder et veldig bredt utvalg av våpen. Inkludert nærkamp som for eksempel hagle eller bazooka og håndgranat, eksplosive våpen som dynamitt, samt luftangrep, eller stinkdyr som kan frigjøre giftig gass. Enkelte våpen blir kanskje ikke tilgjengelige før et visst antall runder er spilt.

## Referanser


## Eksterne lenker
* 
* ''Worms Armageddon'' på Worms Knowledge Base wiki
Piltdownmennesket

**Piltdownmennesket** eller **piltdownmannen** er en berømt forfalskning som består av deler av en skalle og underkjeve. Disse skal ha blitt funnet i et grustak nær Piltdown ved Uckfield i East Sussex i 1912.
Mange av datidens eksperter trodde at fragmentene var de fossiliserte levningene av en dertil ukjent form for tidlig menneske. Det vitenskapelige navnet ***Eoanthropus dawsoni*** («Dawsons daggry-mann», etter samleren/arkeologen Charles Dawson) ble gitt til spesimenet.

Spesimenets betydning var omstridt frem til forfalskningen ble offisielt avslørt i 1953. Kjevebenet viste seg å tilhøre en orangutang og var satt sammen med noen sjimpanse-tenner og skallen til et fullt utviklet moderne menneske.

Piltdown-forfalskningen er en av historiens mest berømte arkeologiske forfalskninger. Den har vært fremstående av to grunner: oppmerksomheten som har blitt gitt temaet menneskelig evolusjon og den lange tiden som gikk (mer enn 40 år) før forfalskningen ble offisielt og endelig avslørt.

## Litteratur

* «Vil oppklare hundre år gammelt forskerjuks», fra NRK 16. desember 2012
* «Mannen som lurte verden», fra NRK 14. august 2016

## Eksterne lenker
### Om Piltdown-mennesket før forskningsjukset ble avslørt
* Om «Missing link» i ''Salmonsens konversationsleksikon'' (1924)
* Om ''Eoanthropus Dawsoni'' i artikkelen «Människan» i ''Nordisk familjebok'' (1925)
Indikatorart

En **indikatorart**, også kalt en **bioindikator** eller en **signalart**, er en plante- eller dyreart (organisme) som gjennom sin tilstedeværelse i naturen, eller mangel av tilstedeværelse, kan fortelle om miljøforholdene i et økosystem (område). En god indikatorart forteller også om andre arter som det er sannsynlig å kunne finne samme sted. Den er lett å finne og lett gjenkjennelig.

Innenfor bevaringsbiologien blir indikatorarter blant annet brukt til å indikere gunstige forhold for biologisk mangfold. Flere marine arter, som er følsomme overfor tungmetaller, kan for eksempel brukes som indikatorer på endringer i et lite forurenset vannmiljø. I norsk sammenheng har blant annet NINA brukt oter (*Lutra lutra*) som indikatorart for en tilstandsvurdering av arten.

## Planteindikatorer
En indikatorart kan for eksempel være et planteslag som trives i jord med bestemt nærings- og pH-verdi. Man kan finne ut hva pH-verdien i jordsmonnet er, hvis det er indikatorarter der, ved å se hvilke planter som vokser der og vite hvilken surhetsgrad de trives i. De trives ofte godt sammen, slik at forekomsten av slike populasjoner raskt kan si noe om behov for f.eks kalking eller spesielle gjødseltyper. I sammenheng med økologisk landbruk vil de kunne fortelle hva det er hensiktsmessig å dyrke uten å tilsette fremmedkjemikalier.

Dersom dyrket mark vedlikeholdes, vil det først og fremst være langs ytterkantene av dyrkingsfeltet en finner indikatorene, selv om de også vil spre frø som spirer som ugras i avlingen.

Historikere kan si noe om hva slag avlinger som har vært høstet hvor, på nå nedlagte gårder. 

### Eksempler
;Indikatorarter for gjengrodd beitemark og slåttemark

* Firkantperikum, fredløs, geitrams, mjødurt, skvallerkål, strandrør, takrør (slåttemyrer), snerprørkvein og einstape.

;Indikatorarter for gjødslet natureng (overflatedyrket eng)

* Hundekjeks, åkertistel, hundegras, kveke, engsvingel, timotei, engrapp, høymol, sølvbunke, ugrasløvetann og brennesle.
*Gulbelg, stormaure, gjerdevikke og nyseryllik etablerer seg raskt i gjødslete naturenger og kan opptre i nokså store mengder.

;Indikatorarter for gjengrodde dyrka enger – gjengrodd kultureng eller kulturbeite

* Bringebær, engrapp, engreverumpe, engsvingel, geitrams, hundegras, timotei, ugrasbalderbrå og rødkløver.

## Se også
* Nøkkelart
* Paraplyart
* Fundamentalart

## Referanser
Karel Sal

**Karel Sal** var en turner fra Böhmen, i dagens Tsjekkia. 

Han deltok i det tredje turn-VM som ble arrangert, i 1907, der han fikk bronse i bøylehest, bak František Erben og Jules Rolland. Böhmen fikk også gull i lagkonkurransen, og Sal kom på 6.-plass i mangekampen sammenlagt.

## Referanser


## Eksterne lenker
Skagen 18

**Skagen 18** er en eiendom på sjøsida av gata Skagen i Stavanger. På adressen ligger et av byens eldste og mest kjente bygg. Den eldste delen av dette handelshuset ble bygget i begynnelsen av 1700-tallet, før 1710.

Ved graving under kjelleren fant en i 1995 en sandstrand. Over sandstranden var det en fylling. I fyllingen ble det funnet et trestykke, som kan være fra et hus. Den er fra mellom 990 og 1160 med 68% sannsynlighet, og mellom 890 og 1220 med 95% sannsynlighet. Det er mer enn 50% sjanse for at denne treprøven er fra før 1100. Dersom trestykket har hørt til et hus er det nok eldre enn fyllingen. Over fyllingen var det funn av glass og keramikk fra 1600- og 1700-tallet.

De eldste kjente beboere er Sidsel Olsdatter Cruys (søster til admiral Cornelius Cruys) og Albert Albertsen Libert som bodde her i perioden 1687&ndash;1700. Kjøpmann og reder Ole Smith Plough etablerte sin handelsforretning her i 1768.

På treveggene er det rosemaling. Disse er datert til å være fra før 1710, og minner om dekoren i Årdal gamle kirke i Ryfylke.

Ved en ombygging for Ole Smith Plough, i 178] fikk huset den flotte fasaden det har idag, i en variant av rokokko med flotte utskjæringer. I høyden langs hele fasaden er det ni vakkre joniske pilastre eller søyler. 
Det hevdes at dette er Stavangers eldste bevarte trehus, men det kan også være Villa Blidensol i gamle Stavanger som også antas å være bygget tidlig på 1700-tallet, men Skagen 18 kan også være bygget allerede på slutten av 1600-tallet.

Fra 2019 drives det bakeri og restaurantvirksomhet i bygget. Hansenhjørnet er en av byens mest kjente uteserveringssted. Det ligger på hjørnet mellom Skagen, Felthusalmenningen og Skagenkaien. 

Skagen 18 er malt i hvit, detaljene er i blå. Det var den dyreste fargen. Vinduene er i rokokkostil, selv om de trolig var i barokkstil da huset ble bygget.

## Historiske bilder

Fil:Konsul Fredrik Hansens hus, Skagen 18, Rogaland - Riksantikvaren-T229 01 0265.jpg
Fil:Konsul Fredrik Hansens hus, Skagen 18, Rogaland - Riksantikvaren-T229 01 0257.jpg
Fil:Konsul Fredrik Hansens hus, Skagen 18, Rogaland - Riksantikvaren-T229 01 0273.jpg


## Referanser


## Litteratur
* Dunlop Alexander Rory: Innberetning om arkeologiske forundersøkelser i Skagen 18, Stavanger, NIKU Norsk institutt for kulturminneforskning, Bergen, 1995.
* Kvitrud Arne: Huseiere og skatteytere i Stavanger på 1701-1807, http://www.kvitrud.no/Huseiere.htm. Besøkt 6.10.2013.
* Storhaug Eldri Espelid og Jonas Friestad: Og under alle tapetlagene – rosemaling, Stavanger Aftenblad, 1. oktober 1986.

## Eksterne lenker
* Byhistoriskforening: Skagen 18
*
Ledestyrt palletruck

En **ledestyrt palletruck**, eller **snile**, er en slags truck man kan bruke for å flytte på paller istedenfor å bruke en jekketralle. Det er den vanligste typen lavtløftende trucker og brukes vanligvis innendørs for transport av paller for korte avstander og til lasting eller lossing av bil over rampe eller kjørebro.

Det blir ofte brukt sniler sammen med truck på godsterminaler og på lager rundt om i verden. 

Det kreves dokumentert opplæring for å føre en snile.

## Referanser
Olav Pederson

**Olav Pederson** er kjent som Stavangers første borgermester.

Olav Pederson kan ha blitt borgermester i Stavanger omkring 1555, men er første gang omtalt som borgermester 2. juni 1558. Siste gang han er omtalt som borgermester er 14. januar 1574. I 1579 hadde Jørgen Knutson overtatt som borgermester.

## Kilder
* Kielland, Axel: *Stavangers borgerbog 1436-1850*, Stavanger, 1935.
* Kvitrud, Arne: *Personer, familier og slekter i og i tilknytning til Stavanger i perioden 1400-1599*, Stavanger, 2004
Ishpeming

**Ishpeming** er en by i Marquette County i den amerikanske delstaten Michigan. Innbyggertallet ved folketellingen i 2000 var 6&nbsp;686, noe som er en del lavere enn innbyggertallet på 50- og 60-tallet da malmgruvene hadde mye mer folk i arbeid. Ishpeming Township ligger nordvest for byen, men er da administrativt uavhengig fra byen Ishpeming.

Ishpeming er skisportens vugge i USA og hjem til National Ski Hall of Fame.

Navnet Ishpeming kommer fra det anishinaabe ordet "ishpiming", som betyr "på topp", "ovenfra" eller "høyt oppe". Ishpeming i ojibwa dialekten av anishinaabe, betyr også "Himmelen". En statue av en indiansk har stått på torget siden 1884 og blir på folkemunne kalt "Old Ish".

## Geografi
Ifølge folketellingen i 2000, er byens areal på 24&nbsp;km², hvorav 22,5&nbsp;km² er land og 0,6&nbsp;km² er vann. Ishpeming ligger 240 meter over Øvresjøen, noe som tilsvarer 438 moh. De høyereliggende områdene i Ishpeming og omegn, inkludert byen Negaunee i øst, har et uvanlig stort snøfall p.g.a. lake-effect snø.

## Referanser


## Eksterne lenker
* 
* (en) Ishpeming Public Schools
Mary Kay

**Mary Kay Inc.** er et amerikansk selskap som ble startet opp den 13. september 1963 av Mary Kay Ash, og som kom til Norden i 1992. Selskapet selger produkter innen hudpleie og kosmetikk etter forretningsmodellen multi-level marketing (MLM). Selskapet er medlem av Direktesalgsforbundet.

Mary Kay omsatte i 2010 for ca. 2,5 milliarder dollar, og hadde da ca. 2 millioner uavhengige salgsrepresentanter. De aller fleste av disse er kvinner. Statistikk fra Mary Kays canadiske virksomhet viste i 2010 at bare 6 % av de registrerte salgsrepresentantene hadde en utbetaling på mer enn 100 dollar, dvs. beløpet man må betale for å registrere seg som salgsrepresentant.

## Referanser
Marmaduke

**Marmaduke**  er en avistegneserie laget av Brad Anderson i 1954. Nye striper skrives fortsatt. Serien handler om familien Winslow og deres hund Marmaduke, som er en Grand danois. Søndagsstripene har en del som kalles «Dog Gone Funny», hvor en eller flere ruter består av anekdoter om hunder sendt inn av leserne. Anderson sier han er inspirert av Helan og Halvan. Anderson mottok prisen *Newspaper Panel Cartoon Award* fra National Cartoonists Society for serien i 1978.

## Referanser


## Eksterne lenker
* National Cartoonists Society Awards
* Dagens ''Marmaduke'' hos comics.com
Karel Stary

**Karel Stary** var en turner fra Böhmen, i dagens Tsjekkia. 

Han deltok i det turn-VM i 1907, 1909, 1911 og 1913. I 1907 fikk han fjerdeplass i mangekampen sammenlagt, mens det bøhmiske laget vant gull i lagkonkurransen etter at tre av de fire øverste plassene i mangekampen tilhørte utøvere fra dette laget. I neste VM, i 1909, ble det sølv i lagkonkurransen, bak Frankrike. Frankrike vant alle gullmedaljene i dette VM. 

I 1911 dominerte det bøhmiske laget VM, og fikk fire utøvere på pallen i mangekampen. Stary delte bronsen med Svatopluk Svoboda. De innkasserte også laggullet. To år senere, i 1913, fikk Stary sølv i mangekampen, bak Marco Torrès fra Frankrike, men var nok en gang med og vant gull i lagkonkurransen. 

Siden medaljevinnerne som representerte det østerriks-ungarske imperiet kom fra  Böhmen, ble de vunnede medaljene flere år senere overført til Tsjekkoslovakia av FIG. 

## Referanser
Evig ung (sang)

**«Evig ung»** er en norsk poplåt fra 1980 utgitt og fremført av gruppa ZOO. Sangen ble gruppas store gjennombrudd og regnes som en av deres største hit. Den ble utgitt på albumet *[[Z på maken]]*.

Selv om sangen regnes som en poplåt inneholder den også elementer av disco.

Sangen ble omtalt som en «landeplage» i 1980.

## Referanser
Totalrentabilitet

**Totalrentabilitet** er et nøkkeltall innenfor bedriftsøkonomi som ser på en bedrifts lønnsomhet. Totalrentabiliteten brukes for å beregne avkastningen en bedrift har hatt på kapitalen den har anskaffet (gjeld og egenkapital) i året som har vært.

## Formel
Formelen for å beregne totalrentabiliteten er
:\text{totalrentabilitet} = \frac{\mbox{ordinært resultat før skattekost} + \text{rentekostnader}}{\text{gjennomsnittlig totalkapital}} \cdot 100
hvor
:\text{gjennomsnittlig totalkapital} = \frac{\text{totalkapital 1.1} + \text{totalkapital 31.12}}{2}

## DuPont-modellen
DuPont-modellen viser en alternativ måte for å beregne totalrentabiliteten ved hjelp av resultatgrad og kapitalens omløpshastighet:

:\text{totalrentabilitet} = \text{resultatgrad} \cdot \mbox{kapitalens omløpshastighet}

## Vurdering
Når man regner ut totalrentabiliteten får man et prosenttall. Kravet til tallet kommer an på bedriften. Det er normalt å sammenligne med andre bedrifter i samme bransje og resultater fra tidligere år. Kravet kan også betraktes i forhold til tiden (nedgangskonjunktur/høykonjunktur).

Siden totalrentabiliteten sier noe om hvordan avkastningen på pengene bedriften har, er det normalt å se tallet i forhold til andre investeringsalternativer. Dette kan være investeringer i andre prosjekter eller en sammenligning med renten man får i bank.

Totalrentabiliteten for børsnoterte selskaper i Norge var 7,4 % i 2001.

## Referanser
Forsvarsmekanismer

**Forsvarsmekanismer** er navn på en rekke beskrivelser av måter å forholde seg til virkeligheten på, som Sigmund Freud og senere hans datter Anna Freud, brukte i utviklingen av psykoanalysen som behandlingsform.
 
Han mente at den menneskelige psyke ofte tok i bruk slike metoder for å hindre følelser av ubehag eller angst, og at mange dermed gikk rundt med et skjevt bilde av virkeligheten. Problemer som oppsto i skjæringspunktet mellom oppfatning og realitet kunne i verste fall føre til uforståelige reaksjoner - og psykoanalytikeren hadde en ny pasient.

Enkelte forsvarsmekanismer er blitt alment anerkjent som eksisterende, slik som fortrengning, selektiv glemsel, hukommelsesforvrengning og enkelte fobier. I den grad slike blir behandlet, brukes like gjerne andre metoder.

Endring av forsvarsmekanismer: Forsvarsmekanismer er funnet å moderere bedring av stressreaksjoner som bekymringer, nervøsitet, muskelsmerter og søvnproblemer. Ledighetsmeditasjon bidrar til bedre stressmestring - forsvarsmekanismer reduseres og spiller en rolle ved stressreduksjon

## Referanser
Bjørn Esben Almaas

**Bjørn Esben Almaas** (født 1975) er en norsk forfatter og filmskribent. Han har gått på forfatterstudiet i Bø i Telemark, og har studert film ved Høgskolen i Lillehammer.

## Bibliografi
*  – *Costa del Sol* - novellesamling 
*  – *Katzenjammer* - roman 
*  – *Sov eller snakk om kjærlighet* - roman
*  – *Den gode vennen* - roman

## Nominasjoner og priser
Almaas ble nominert til Nordisk råds litteraturpris fra Norge for romanen *Den gode vennen* i 2020.

## Referanser


## Eksterne lenker
*  Bjørn Esben Almaas i *Forfatterkatalogen* hos Forfattersentrum
*  Bjørn Esben Almaas i NRK Forfatter
*  Bjørn Esben Almaas i ''Dagbladet'' Forfatter
Negaunee

**Negaunee** er en by i Marquette County i den amerikanske staten Michigan. Byen ligger ved det sørvestre hjørnet av Negaunee Township. Byen er hjem til Michigan Iron Industry Museum. Navnet "Negaunee" kommer fra et ord fra chippewastammen som betyr "pioner". Nabobyen Ishpemings navn som betyr "på toppen", tolker ofte Ishpeming som "Himmelen" og forteller fremmede at Negaunee betyr "Helvete".

## Referanser


## Eksterne lenker
* 
*  Innbyggertall 2010 - 2019 – United States Census Bureau
*  Byens skoleside
*  Negaunee Historical Museum 
*  Negaunee Invitational Basketball Tournament 
*  Peninsula Arts Appreciation Council
Liste over Oslos høyeste bygninger

**Liste over Oslos høyeste bygninger** er en liste over de 25 høyeste bygningene i Oslo kommune. Høydene er gjengitt fra forslag til ny høyhusstrategi for Oslo , der høyden er målt etter følgende prinsipp:

"Avstand fra takets hovedform (mønehøyde) til gjennomsnittlig terreng ved byggets fotavtrykk. For kirkebygg gjelder klokketårn. Tryvannstårnet og Tjuvtitten er utelatt fra oversikten".

Antall etasjer og invielsesår er ikke hentet fra høyhusstrategien.

## Referanser


## Eksterne lenker
* Oslo Byleksikon: Høyhus i Oslo
* SkyscraperPage: Oslo
* ''Høyhus i Oslo. Vurdering av prinsipper for høyhusstrategi''. Oslo kommune, Plan- og bygningsetaten, 2002. Oversikt over høyhus i Oslo med kart på ss. 9-14.  Inngår i Høyhusutredningen (lest 2. oktober 2008)
Reuben Noble-Lazarus

**Reuben Noble-Lazarus** (født 16. august 1993) er en engelsk fotballspiller som for tiden er klubbløs. 

I en alder av 15 år og 45 dager, ble han den yngste spilleren noensinne som har spilt i Football League, da han kom inn som innbytter i Barnsleys 3&ndash;0 Championship seier over Ipswich Town den 30. september, 2008.

## Referanser


## Eksterne lenker
*
Aluminiumklorid heksahydrat

**Aluminiumklorid heksahydrat** er virkestoffet i reseptfrie kosmetiske antiperspiranter/deodoranter som brukes mot uønsket svette i armhulen. Det brukes normalt 1-2 ganger i uken etter behov.

Produktet selges på norske apotek under navnet «Aluminiumklorid», men *aluminiumklorid heksahydrat* ville vært en mer presis betegnelse ettersom aluminiumklorid heksahydrat er undertypen av aluminiumklorid som brukes i dette tilfellet.

## Bruk
Produktet påføres helt tørr armhule om kvelden, og vaskes av påfølgende morgenen. For å unngå svie ved bruk, bør man ta følgende hensyn:
* Unngå barbering minst ett døgn før bruk.
* Påfør i moderate mengder kun på områder i armhulen med hårvekst.
* Bruk t-skjorte natten man bruker preparatet.

Preparater med aluminiumklorid er etsende, og kan derfor gjøre skade på nattøy ved bruk.

## Helseeffekter
Det har tidligere versert rykter om at aluminiumklorid kan fremkalle brystkreft, men dette har blitt avfeid som usant.

## Se også
* Aluminiumklorid
* Aluminium-zirconium tetraklorohydrat

## Referanser